Document ID: 32012D0189

RÅDETS AFGØRELSE
af 26. marts 2012
om indgåelse af den internationale kakaooverenskomst 2010
(2012/189/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 207, stk. 3 og 4, sammenholdt med artikel 218, stk. 6,
under henvisning til forslag fra Europa-Kommissionen,
under henvisning til godkendelse fra Europa-Parlamentet, og
ud fra følgende betragtninger:
(1)
Den 25. juni 2010 godkendtes teksten til den internationale kakaooverenskomst 2010 (i det følgende benævnt »overenskomsten«) på forhandlingskonferencen, der er nedsat i FN's konference om handel og udviklings regi.
(2)
Overenskomsten blev forhandlet for at skulle træde i stedet for den internationale kakaooverenskomst 2001 (i det følgende benævnt »overenskomsten fra 2001«), der er blevet forlænget til den 30. september 2012.
(3)
Overenskomsten kan undertegnes og instrumenterne til ratifikation, accept eller godkendelse deponeres fra den 1. oktober 2010 indtil den 30. september 2012.
(4)
Målsætningerne i overenskomsten er omfattet af den fælles handelspolitik.
(5)
Den Europæiske Union er part i overenskomsten fra 2001, og der er allerede blevet givet bemyndigelse til undertegnelsen af overenskomsten samt deponeringen af instrumentet til dens midlertidig anvendelse ved Rådets afgørelse 2011/634/EU (1). Det er derfor i Unionens interesse at indgå overenskomsten -
VEDTAGET DENNE AFGØRELSE:
Artikel 1
Den internationale kakaooverenskomst 2010 (i det følgende benævnt »overenskomsten«) godkendes herved på Den Europæiske Unions vegne (2).
Artikel 2
Formanden for Rådet foranstalter på Unionens vegne den deponering af akter, der er omhandlet i overenskomstens artikel 54 (3).
Artikel 3
Denne afgørelse træder i kraft på dagen for vedtagelsen.
Udfærdiget i Bruxelles, den 26. marts 2012.

Labels: 17
5
15